Source: http://www.epi.sk/zz/1983-123
Timestamp: 2019-05-22 18:55:10+00:00
Document Index: 3088831

Matched Legal Cases: ['§ 14', '§ 250', '§ 281', '§ 268', '§ 277', '§ 10', '§ 397', '§ 9', '§ 40', '§ 14', '§ 26', '§ 490']

123/1983 Zb. Zákon Slovenskej národnej rady o pôsobnosti národných výborov pri vykonávaní niektorých ustanovení O... | Aktuálne znenie
Hľadaj v 123/1983 ×
123/1983 Zb.
Zákon č. 123/1983 Zb.Zákon Slovenskej národnej rady o pôsobnosti národných výborov pri vykonávaní niektorých ustanovení Občianskeho zákonníka a notárskeho poriadku
Platnosť od 01.11.1983
Účinnosť od 01.11.1983
Aktuálne znenie 01.11.1983
z 1. novembra 1983
o pôsobnosti národných výborov pri vykonávaní niektorých ustanovení Občianskeho zákonníka a notárskeho poriadku
Funkciu opatrovníka maloletého dieťaťa v konaní pred štátnym notárstvom vykonáva na základe rozhodnutia štátneho notárstva1) okresný národný výbor.
(1) Okresný národný výbor
a) ustanovuje lehoty, v ktorých je organizácia najneskôr povinná odstrániť vady poskytnutej služby, ak bolo právo na odstránenie vád uplatnené v záručnej lehote;2)
b) môže ustanoviť lehoty, v ktorých najneskôr je organizácia povinná zhotoviť vec na zákazku alebo vykonať opravu alebo úpravu veci.3)
(2) V meste, kde je mestský národný výbor prvej kategórie,4) vykonáva pôsobnosť podľa odseku 1 tento národný výbor.
a) vydáva v prípadoch, ktoré ustanoví vláda Slovenskej socialistickej republiky nariadením,5) ak osobitný zákon neustanovuje inak,6) súhlas na prenechanie nehnuteľnosti alebo jej časti na dočasné užívanie;
b) vydáva súhlas k zmluve o prevode budovy, ktorá je v súkromnom vlastníctve, ako aj k zmluve o prevode alebo prenájme poľnohospodárskeho (lesného) pozemku, ak nejde o prevod do socialistického spoločenského vlastníctva.7)
Zrušuje sa položka 7 prílohy E zákona SNR č. 159/1971 Zb., ktorým sa mení a dopĺňa zákon o národných výboroch a upravuje pôsobnosť národných výborov na niektorých úsekoch štátnej správy.
1) § 14 ods. 3 zákona č. 95/1963 Zb. o štátnom notárstve a o konaní pred štátnym notárstvom (notársky poriadok) v znení zákona č. 134/1982 Zb. (úplné znenie č. 72/1983 Zb.).
2) § 250, 253, 273 ods. 1 a § 281 ods. 1 Občianskeho zákonníka v znení zákona č. 131/1982 Zb. (úplné znenie č. 70/1983 Zb.).
3) § 268 ods. 1 a § 277 Občianskeho zákonníka.
4) § 10 ods. 3 zákona č. 69/1967 Zb. o národných výboroch v znení zákona SNR č. 139/1982 Zb. (úplné znenie č. 35/1983 Zb.).
5) § 397 ods. 4 Občianskeho zákonníka.
6) Napríklad § 9 ods. 3 zákona č. 123/1975 Zb. o užívaní pôdy a iného poľnohospodárskeho majetku na zabezpečenie výroby, § 40 zákona č. 122/1975 Zb. o poľnohospodárskom družstevníctve, § 14 zákona č. 61/1977 Zb. o lesoch a § 26 zákona SNR č. 100/1977 Zb. o hospodárení v lesoch a štátnej správe lesného hospodárstva.
7) § 490 ods. 2 Občianskeho zákonníka.